CELEX: 32021D1990
Language: lv
Date: 2021-11-15 00:00:00
Title: Padomes Lēmums (KĀDP) 2021/1990 (2021. gada 15. novembris), ar ko groza Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā

16.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 405/10
               
            
         PADOMES LĒMUMS (KĀDP) 2021/1990
         (2021. gada 15. novembris),
         ar ko groza Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2012. gada 15. oktobrī pieņēma Lēmumu 2012/642/KĀDP (1) par ierobežojošiem pasākumiem saistībā ar situāciju Baltkrievijā.
                  
               
                     (2)
                  
                  
                     Eiropadome 2021. gada 21. un 22. oktobrī pieņēma secinājumus, kuros tā paziņoja, ka neakceptēs nekādus trešo valstu mēģinājumus instrumentalizēt migrantus politiskiem mērķiem, nosodīja visus hibrīduzbrukumus pie ES robežām un apliecināja, ka attiecīgi reaģēs. Tā uzsvēra, ka ES turpinās vērsties pret pašreizējo Baltkrievijas režīma sākto hibrīduzbrukumu, tostarp, saskaņā ar savu pakāpenisko pieeju steidzamā kārtā pieņemot turpmākus ierobežojošos pasākumus pret personām un tiesību subjektiem.
                  
               
                     (3)
                  
                  
                     Ņemot vērā situācijas nopietnību, Padome uzskata, ka būtu jāgroza Lēmumā 2012/642/KĀDP izklāstītie sarakstā iekļaušanas kritēriji tā, lai varētu piemērot mērķtiecīgus ierobežojošus pasākumus pret fiziskām vai juridiskām personām, vienībām vai struktūrām, kuras organizē vai sekmē Lukašenko režīma veiktās darbības, ar kurām tiek veicināta Savienības ārējo robežu nelikumīga šķērsošana vai aizliegtu preču nodošana un nelikumīga tādu preču, kurām tiek piemēroti ierobežojumi, tostarp bīstamu preču, nodošana uz kādas dalībvalsts teritoriju.
                  
               
                     (4)
                  
                  
                     Tādēļ būtu attiecīgi jāgroza Lēmums 2012/642/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmumu 2012/642/KĀDP groza šādi:
            
                        1)
                     
                     
                        lēmuma 3. panta 1. punktu aizstāj ar šādu:
                        
                           “1.   Dalībvalstis veic pasākumus, kas vajadzīgi, lai novērstu, ka to teritorijā ieceļo vai to šķērso pielikumā uzskaitītās personas, kuras:
                           
                                       a)
                                    
                                    
                                       ir atbildīgas par nopietniem cilvēktiesību pārkāpumiem vai pilsoniskās sabiedrības un demokrātiskās opozīcijas apspiešanu, vai kuru darbība citādi nopietni apdraud demokrātiju vai tiesiskumu Baltkrievijā, un citas personas, kas ar tām saistītas;
                                    
                                 
                                       b)
                                    
                                    
                                       gūst labumu no Lukašenko režīma vai atbalsta to; vai
                                    
                                 
                                       c)
                                    
                                    
                                       organizē vai sekmē Lukašenko režīma veiktās darbības, ar kurām tiek veicināta:
                                       
                                                   i)
                                                
                                                
                                                   Savienības ārējo robežu nelikumīga šķērsošana; vai
                                                
                                             
                                                   ii)
                                                
                                                
                                                   aizliegtu preču nodošana un nelikumīga tādu preču, kurām tiek piemēroti ierobežojumi, tostarp bīstamu preču, nodošana uz kādas dalībvalsts teritoriju.”;
                                                
                                             
                                 
                     
                  
                        2)
                     
                     
                        lēmuma 4. panta 1. punktu aizstāj ar šādu:
                        
                           “1.   Iesaldē visus līdzekļus un saimnieciskos resursus, kas ir tādu pielikumā uzskaitītu personu, vienību vai struktūru īpašumā, valdījumā, turējumā vai pārziņā, kuras atbilst jebkuram no šādiem kritērijiem:
                           
                                       a)
                                    
                                    
                                       personas, vienības vai struktūras, kuras ir atbildīgas par nopietniem cilvēktiesību pārkāpumiem vai pilsoniskās sabiedrības un demokrātiskās opozīcijas apspiešanu vai kuru darbība citādi nopietni apdraud demokrātiju vai tiesiskumu Baltkrievijā, un jebkuras tādas fiziskas vai juridiskas personas, vienības vai struktūras, kas ir saistītas ar šādām personām, vienībām vai struktūrām;
                                    
                                 
                                       b)
                                    
                                    
                                       fiziskas vai juridiskas personas, vienības vai struktūras, kuras gūst labumu no Lukašenko režīma vai atbalsta to;
                                    
                                 
                                       c)
                                    
                                    
                                       fiziskas vai juridiskas personas, vienības vai struktūras, kuras organizē vai sekmē Lukašenko režīma veiktās darbības, ar kurām tiek veicināta:
                                       
                                                   i)
                                                
                                                
                                                   Savienības ārējo robežu nelikumīga šķērsošana; vai
                                                
                                             
                                                   ii)
                                                
                                                
                                                   aizliegtu preču nodošana un nelikumīga tādu preču, kurām tiek piemēroti ierobežojumi, tostarp bīstamu preču, nodošana uz kādas dalībvalsts teritoriju;
                                                
                                             
                                 
                                       d)
                                    
                                    
                                       juridiskas personas, vienības vai struktūras, kuras ir a), b) vai c) apakšpunktā minēto personu, vienību vai struktūru īpašumā vai pārziņā.”
                                    
                                 
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 15. novembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums 2012/642/KĀDP (2012. gada 15. oktobris) par ierobežojošiem pasākumiem saistībā ar situāciju Baltkrievijā (OV L 285, 17.10.2012., 1. lpp.).